cyanic-selkie/wikianc huggingface dataset:
Εθνικό Πάρκο Σετοναϊκάι
Ιστορία
Τις δεκαετίες του 1960 και του 1970, που ήταν μια περίοδος ταχείας οικονομικής ανάπτυξης στην Ιαπωνία, η εκβιομηχάνιση μόλυνε το περιβάλλον. Για παράδειγμα, τα έργα προστασίας στις όχθες των ποταμών, η ρύπανση με την απόρριψη χημικών αποβλήτων και οι καλλιέργειες των αγρών οδήγησαν σε περιβαλλοντική υποβάθμιση. Αυτές οι αλλαγές είχαν επίδραση στο οικοσύστημα και στη ρύπανση των υδάτων. Πρόσφατα, το νερό έχει βελτιωθεί λόγω της απόρριψης λυμάτων υψηλής απόδοσης.
Κλίμα
Ο καιρός γύρω από το πάρκο είναι ζεστός καθ' όλη τη διάρκεια του έτους, επομένως το κλίμα ονομάζεται μεσογειακό κλίμα. Δεδομένου ότι η περιοχή είναι εύκολα προσβάσιμη με τα μέσα μαζικής μεταφοράς, οι άνθρωποι έχουν ζήσει στην ακτή, για να εργαστούν στη γη, εκμεταλλευόμενοι τη ζεστασιά. Τα πορτοκάλια μανταρίνι και η γλυκοπατάτα αποτελούν παραδείγματα ειδικών προϊόντων στην περιοχή. Σε σύγκριση με τη Μεσόγειο Θάλασσα, η Εσωτερική Θάλασσα έχει περισσότερα μέταλλα στο νερό, επομένως υπάρχει άφθονο πλαγκτόν. Η ποικιλομορφία των ζωντανών οργανισμών είναι μια από τις γοητεύσεις στο πάρκο.
Τοποθεσίες
Υπάρχουν πολλά αξιοθέατα στο εθνικό πάρκο. Ο Πορθμός Κάνμον είναι ένα από αυτά. Βρίσκεται μεταξύ Χονσού και Κιούσου. Μια κρεμαστή γέφυρα που ονομάζεται Γέφυρα Κάνμον εκτείνεται στο στενό. Το 1973, όταν άνοιξε για το κοινό, ήταν η μεγαλύτερη γέφυρα (0,66 μίλια) στην Ασία.
Οι δίνες του Ναρούτο στο νομό Τοκουσίμα είναι παλιρροϊκές δίνες στα Στενά Ναρούτο, ένα κανάλι μεταξύ Ναρούτο και Αβάτζι στην επαρχία Χιόγκο. Οι δίνες, ένα από τα σημαντικότερα τουριστικά αξιοθέατα του νομού, σχηματίζονται λόγω του στενού πλάτους (0,8 μίλια) του στενού και της στάθμης του νερού 5,6 ποδιών μεταξύ της Εσωτερικής Θάλασσας και της Ανοιχτής Θάλασσας, που προκαλείται από την άμπωτη και τη ροή της παλίρροιας. Μερικές φορές δημιουργεί μια δίνη με διάμετρο 100 πόδια.
Εγκαταστάσεις
Υπάρχουν εγκαταστάσεις όπου οι άνθρωποι μπορούν να γνωρίσουν και να μάθουν για τη φύση στο πάρκο. Το Κέντρο Προστασίας της Φύσης του όρους Ρόκκο και το Σπίτι Οδηγών του όρους Ρόκκο στον νομό Χιόγκο είναι μέρη όπου οι άνθρωποι μπορούν να βρουν φυσικά δείγματα του όρους Ρόκκο.
Το Επιχειρηματικό Κέντρο Βασούζαν βρίσκεται στην επαρχία Οκαγιάμα. Βρίσκεται στην κορυφή του όρους Βασούζαν. Βρίσκεται κοντά στη γέφυρα Σέτο-οχάσι, που είναι μια σειρά από δέκα γέφυρες μεταξύ των νομών Οκαγιάμα και Καγκάβα. Το συνολικό μήκος είναι 8,1 μίλια (13,1 χλμ). Από το κέντρο, οι άνθρωποι μπορούν να δουν το πανόραμα της γέφυρας και την Εσωτερική Θάλασσα της Ιαπωνίας. Μπορείτε να μάθετε για τη φύση γύρω από τη γέφυρα και την ιστορία της Εσωτερικής Θάλασσας.
Εξωτερικοί σύνδεσμοι
Κατηγορία:Περιβάλλον της Ιαπωνίας Κατηγορία:Γεωγραφία της Ιαπωνίας Κατηγορία:Εθνικά πάρκα της Ιαπωνίας
Ιζέρ (νομός)
Η Ιζέρ (γαλλικά: Isère, αρπιτανικά: Isara) είναι γαλλικός νομός που βρίσκεται στα νοτιοανατολικά της Γαλλίας, στην περιοχή Ωβέρνη-Ρον-Αλπ. Το όνομά του προέρχεται από τον ποταμό Ιζέρ, παραπόταμο της αριστερής όχθης του Ροδανού.
Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 38. Πρωτεύουσα είναι η Γκρενόμπλ και υπονομαρχίες οι κοινότητες Λα Τουρ-ντυ-Πεν και Βιέν.
Η Ιζέρ καλύπτει ένα μεγάλο μέρος της πρώην επαρχίας του Ντωφινέ. Οι κάτοικοι ονομάζονται Ιζερουά (ζ).
Τοπωνυμία
Η προέλευση της λέξης Ιζέρ δεν είναι σαφώς προσδιορισμένη και οι απόψεις των ιστορικών και γλωσσολόγων διίστανται, έτσι μπορεί να προέρχεται:
Αυτό το όνομα του ποταμού απαντάται σε πολλά μέρη της Ευρώπης, όπως Isar στη Βαυαρία ή Yser στη Φλάνδρα, ακόμη και Ουάζ (Isara, σύμφωνα με τον Καίσαρα). Η κελτική προέλευση του όρου δεν είναι βέβαιη, επειδή αυτό το όνομα του ποταμού απαντάται και σε περιοχές που υποθέτουμε ότι δεν επηρεάστηκαν από την κελτική κουλτούρα (Βένετο, Θράκη, Λιθουανία κ.α.) αλλά χωρίς βεβαιότητα.
Γεωγραφικά στοιχεία
Διοικητικά αποτελείται από 3 διαμερίσματα και περιλαμβάνει 512 κοινότητες. Ο πληθυσμός του νομού είναι 1.252.912 κάτοικοι (στην απογραφή του 2016). Πρωτεύουσα του νομού είναι η Γκρενόμπλ (158.180 κάτοικοι) και υπονομαρχίες οι κοινότητες Λα Τουρ-ντυ-Πεν (8.023 κάτοικοι) και Βιέν (29.454 κάτοικοι).
Βρίσκεται στο νοτιοανατολικό τμήμα της Γαλλίας και συνορεύει με τη μητρόπολη της Λυών και τους νομούς Ρον, Αιν, Σαβοΐα, Ωτ-Αλπ, Ντρομ, Αρντές και Λουάρ.
Ο νομός περιλαμβάνει τις ακόλουθες φυσικές περιοχές:
Κλίμα
μικρογραφία|250x250εσ|Πινακίδα που συμβουλεύει τη χρήση αντιολισθητικών λάστιχων Ο νομός Ιζέρ υπόκειται σε ένα πολύ διαφοροποιημένο κλίμα ανάλογα με το υψόμετρο και την έκθεση των περιοχών: Το νότιο τμήμα του νομού είναι εκτεθειμένο σε ατλαντικές, ηπειρωτικές, αλπικές και μεσογειακές επιρροές. Μέρος του νομού που χαρακτηρίζεται από το μεγάλο υψόμετρο, μέχρι και περισσότερα από 4.000 μέτρα στην οροσειρά των Εκρέν, έχει ορεινό κλίμα και πολλές χιονοπτώσεις.
Περιβάλλον
Ο νομός Ιζέρ, ειδικά για βιογεωγραφικούς λόγους, έχει μια εξαιρετικά πλούσια περιβαλλοντική κληρονομιά. Από τη δεκαετία του 1990, ο νομός είναι πρωτοπόρος σε μια πολιτική αποκατάστασης και προστασίας των βιολογικών διαδρόμων, με δράσεις για τις οποίες του απονεμήθηκε βραβείο και δίπλωμα από το Υπουργείο Περιβάλλοντος το 2011.
Έχει τρία φυσικά πάρκα, το Περιφερειακό Φυσικό Πάρκο Σαρτρέζ, το Περιφερειακό Φυσικό Πάρκο Βερκόρ και το Εθνικό Πάρκο Εκρέν, που ανήκει εν μέρει στην Ιζέρ.
Η δημιουργία του νομού
Ο νομός Ιζέρ είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789, με την κατάργηση των παλαιών επαρχιών.
Δημιουργήθηκε από ένα τμήμα της επαρχίας Ντωφινέ, στην οποία ανήκε με τους νομούς Ντρομ και Ωτ-Αλπ. Τα όρια του νομού επανειλημμένα τροποποιήθηκαν και αρκετές κοινότητες του νομού μεταφέρθηκαν διοικητικά στο νομό Ρον.
Οικονομία
μικρογραφία|250x250εσ|Το πυρηνικό κέντρο Superphénix μικρογραφία|Το μπλε του Βερκόρ-Σασενάζ Η Ιζέρ είναι ένας ιδιαίτερα αστικοποιημένος νομός, με ποικίλες οικονομικές δραστηριότητες. Στο παρελθόν, αυτές οι δραστηριότητες υποστηρίχθηκαν από την ύπαρξη διαθέσιμων και ανανεώσιμων ενεργειακών πόρων: ο λευκός άνθρακας που κατέστησε δυνατή την ανάπτυξη πολυάριθμων βιομηχανικών δραστηριοτήτων. Οι οικονομικές δραστηριότητες αναπτύχθηκαν επίσης από την εκμετάλλευση των δασικών και των γεωργικών πόρων και την εκμετάλλευση ανθρακωρυχείων από την Πρώτη Αυτοκρατορία και περισσότερο στη στροφή του 19ου αιώνα και του 20ού αιώνα.
Αλλά η ποιότητα των δικτύων μεταφορών, το υψηλό επίπεδο προσόντων των εργαζομένων, μιας παλιά και σημαντική μετανάστευση εργαζομένων, ιδίως από την Ιταλία, είναι όλα τα άλλα στοιχεία που οδήγησαν στην ανάπτυξη της δραστηριότητας και τις πιο πρόσφατες αλλαγές.
Μεγάλες εταιρείες είναι παρούσες σε πολλούς τομείς: χαρτοβιομηχανία, μεταλλουργία, ηλεκτρονικά εξαρτήματα, κεφαλαιουχικά αγαθά, χημικά προϊόντα, αυτοκινητοβιομηχανία, ηλεκτρικές συσκευές, αγροτικές επιχειρήσεις κ.α. Λίγοι τομείς δραστηριότητας λείπουν. Στην Ιζέρ υπάρχουν αρκετές εγκαταστάσεις πυρηνικών σταθμών.
Οι γεωργικές δραστηριότητες δεν είναι αμελητέες στο νομό, παράγονται αγροτικά προϊόντα σε διάφορους τομείς: φρούτα γύρω από το Ιλ-Κρεμιέ, καρύδια στη Γκρενόμπλ και διαφόρων τύπων τυριά μερικά από τα οποία προστατεύονται με ονομασία προέλευσης, όπως το Μπλέ του Βερκόρ- Σασενάζ και το Σαιν-Μαρσελέν.
Η Γκρενόμπλ, σημαντικό διοικητικό και πανεπιστημιακό κέντρο, έχει αναπτύξει πολλές θέσεις εργασίας σχετικές με το εμπόριο και τις υπηρεσίες, με ιδιαίτερη επίδραση της οικονομίας γύρω από δραστηριότητες πληροφορικής, μηχανικής και παροχής συμβουλών, οι οποίες αποτελούν δυναμικούς τομείς δραστηριότητας.
Ο τουρισμός είναι επίσης ένας σχετικά σημαντικός παράγοντας στην οικονομία του νομού, με περισσότερες από 20 πίστες σκι και αρκετές φημισμένες αλπικές χιονοδρομικές περιοχές. Ο κύκλος εργασιών των χιονοδρομικών κέντρων υπερβαίνει τα 110 εκατομμύρια ευρώ, ο τρίτος μεγαλύτερος στη Γαλλία, μετά τους νομούς Σαβοΐας (περισσότερα από 550 εκατομμύρια ευρώ) και Άνω Σαβοΐας (περισσότερα από 310 εκατ. ευρώ).
Πόλεις
μικρογραφία Οι κυριότερες πόλεις του νομού Ιζέρ
Η ιταλική κοινότητα
Κατά την εποχή του Β' Παγκοσμίου πολέμου, αρκετοί Ιταλοί μετανάστες εγκαταστάθηκαν στην Ιζέρ για να ξεφύγουν από το φασιστικό καθεστώς της χώρας τους ή να βρουν εργασία για να κερδίσουν τα προς το ζην. Η περιοχή Σαιν-Λωράν και οι πολλές πιτσαρίες στις όχθες του ποταμού Ιζέρ στη Γκρενόμπλ είναι μάρτυρες. Εκείνη την εποχή δόθηκε στους Ιταλούς γη που θεωρούνταν άγονη, στις πλαγιές της οροσειράς της Σαρτρέζ. Αρκετοί κάτοικοι της Ιζέρ έχουν ιταλικό όνομα, πολλοί κατάγονται από την κοιλάδα της Αόστα, μια γαλλόφωνη περιοχή της Ιταλίας.
Τουρισμός-Αξιοθέατα
μικρογραφία|250x250εσ|Το χιονοδρομικό κέντρο Βωζανί Ο νομός Ιζέρ, έδαφος της παλαιάς επαρχίας Ντωφινέ, ανάμεσα στις Άλπεις και την κοιλάδα του Ροδανού, έχει μια πλούσια φυσική κληρονομιά. Τα θαυμάσια τοπία των ορεινών όγκων, από τη Σαρτρέζ στο Βερκόρ, οι λίμνες που προσφέρονται για άσκηση ναυτικών δραστηριοτήτων και τα τρία φυσικά πάρκα του, το Περιφερειακό Φυσικό Πάρκο Σαρτρέζ, το Περιφερειακό Φυσικό Πάρκο Βερκόρ και το Εθνικό Πάρκο Εκρέν, καθιστούν την περιοχή ιδανικό προορισμό για λάτρεις της φύσης και των υπαίθριων δραστηριοτήτων. Η Ιζέρ έχει επίσης πόλεις με πλούσια κληρονομιά, όπως η Βιέν, η Γκρενόμπλ και το Κρεμιέ, τυπικά αλπικά χωριά, περίφημα χιονοδρομικά κέντρα, τη γαστρονομία και τις παραδόσεις της που ελκύουν κάθε εποχή πολλούς επισκέπτες.
Ο νομός Ιζέρ διαθέτει πολλά χιονοδρομικά κέντρα, όπως τα Αλπ ντ'Υέζ, Λε Ντεζ Αλπ, οι εγκαταστάσεις των Χειμερινών Ολυμπιακών Αγώνων του 1968 του Σαμρούς, Βιλάρ ντε Λαν, Ωτράν, Βωζανί και πολλά άλλα. Είναι ο τρίτος μεγαλύτερος χειμερινός προορισμός για σκι στη Γαλλία, μετά από τους νομούς Σαβοΐας και Άνω Σαβοΐας.
Επίσης ο νομός φιλοξενεί το Ικάρ Καπ, ένα ετήσιο πρωτάθλημα ελεύθερης πτήσης στις πλαγιές της οροσειράς Σαρτρέζ, με αλεξίπτωτα πλαγιάς (παραπέντε) και αιωροπτερισμό, που πραγματοποιείται στην παγκοσμίου φήμης περιοχή αλεξίπτωτων πλαγιάς στο Λαμπέν.
Εξωτερικοί σύνδεσμοι
Κατηγορία:Νομοί της Γαλλίας Κατηγορία:Νομοί της Ωβέρνης-Ρον-Αλπ
Αρνούλφος της Βαυαρίας (1852-1907)
Ο Αρνούλφος (γερμ. Arnulf, 6 Ιουλίου 1852 - 12 Νοεμβρίου 1907) από τον Οίκο του Βίττελσμπαχ ήταν πρίγκιπας της Βαυαρίας.
Βιογραφία
Ο Φραγκίσκος Ιωσήφ Αρνούλφος Αδαλβέρτος Μαρία γεννήθηκε στο Μόναχο και ήταν ο τρίτος γιος του Λεοπόλδου της Βαυαρίας και της Αυγούστας Φερδινάνδης των Αψβούργων-Λωρραίνης, κόρης του Λεοπόλδου Β΄ της Τοσκάνης.
Οικογένεια
Το 1882 νυμφεύτηκε τη Θηρεσία του Λίχτενσταϊν, κόρη του Αλοϋσίου Β΄ του Λιχτενστάιν και της Φραντσίσκας ντε Πάουλα Κίνσκυ, κόμισσας φον Βίνιτς & Τέτταου· απέκτησε τέκνα:
Αναφορές
Κατηγορία:Οίκος του Βίττελσμπαχ
Σπήλαιο Ιωαννίνων
Το Σπήλαιο είναι μικρό ορεινό χωριό της Ηπείρου στην Περιφερειακή Ενότητα Ιωαννίνων.
Γεωγραφικά - Ιστορικά στοιχεία
Το Σπήλαιο βρίσκεται σε υψόμετρο 500 μέτρα. Απέχει περίπου 15 χλμ. ΝΔ. από την Ελεούσα (έδρα του δήμου) και 21 χλμ. Δ. από την πόλη των Ιωαννίνων. Κοντά βορειοδυτικά του χωριού είναι το Δελβινακόπουλο, του οποίου θεωρείται συνοικισμός και συγκαταλέγεται στα Γραμμενοχώρια. Η μεταβυζαντινή εκκλησία της Αγίας Τριάδος έχει χαρακτηριστεί ως αρχαίο μνημείο.
Στις αρχές του περασμένου αιώνα το χωριό υπήρξε ιδιωτικό τσιφλίκι και οι κάτοικοί του μετοίκησαν σε αυτό για άγνωστο λόγο στις 8 Σεπτεμβρίου 1823. Σύμφωνα με τη στατιστική του Παναγιώτη Αραβαντινού, το 1856, υπάγονταν στην επισκοπή Βελάς και Κόνιτσας και ήταν ιδιόκτητο ενώ δέκα χρόνια αργότερα σύμφωνα με μαρτυρικό ενυπόγραφο των γερόντων (5 Ιουνίου 1866), καταγράφεται ως τσιφλίκι πολλών "ελιακοσαίμπηδων", δηλαδή τσιφλικομεριδιούχων. Ως τελευταίος ιδιοκτήτης του χωριού αναφέρεται ο Σπυρίδων Σπέγγος, από το γειτονικό Γραμμένο από τον οποίο το εξαγόρασαν οι τότε κάτοικοι του χωριού.
Διοικητικά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να προσαρτάται στην τότε κοινότητα Δελβινακοπούλου με την παλιά του ονομασία Σπήλιο η οποία το 1940 διορθώθηκε σε Σπήλαιον. Σύμφωνα με το σχέδιο Καλλικράτης, μαζί με το Δελβινακόπουλο αποτελούν την τοπική κοινότητα Δελβινακοπούλου της δημοτικής ενότητας Ευρυμενών που υπάγεται στο δήμο Ζίτσας και σύμφωνα με την απογραφή 2011 απογράφησαν 7 κάτοικοι.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Θεωρία δακτυλίων
thumb|250x250px|Γραφήματα ελλειπτικών καμπυλών. Οι ελλειπτικές καμπύλες χρησιμοποιούνται στην αλγεβρική γεωμετρία και την θεωρία αριθμών. Και οι δύο τομείς, μελετούν αντιμεταθετικούς δακτύλιους. thumb|250x250px|Το σχήμα των ατομικών τροχιών μπορεί να καθοριστεί χρησιμοποιώντας θεωρία αναπαραστάσεων που στηρίζεται σε μεγάλο βαθμό στην μη αντιμεταθετική άλγεβρα. Στην αφηρημένη άλγεβρα, η θεωρία δακτυλίων είναι η μελέτη των δακτυλίων- αλγεβρικών δομών στις οποίες ορίζεται η πρόσθεση και ο πολλαπλασιασμός με ιδιότητες παρόμοιες με την κλασσική πρόσθεση και τον πολλαπλασιασμό των ακεραίων. Η θεωρία των δακτυλίων μελετά τη δομή τους, τις αναπαραστάσεις τους, με άλλα λόγια modules, που είναι κλάσεις δακτυλίων (δακτύλιοι ομάδων, δακτύλιοι διαίρεσης, καθολικές περιβάλλουσες άλγεβρες), αλλά και μία σειρά ιδιοτήτων τους που παρουσιάζουν ενδιαφέρον τόσο στη θεωρία όσο και στις εφαρμογές, όπως ομολογικές ιδιότητες και πολυωνυμικές ταυτότητες.
Οι αντιμεταθετικοί δακτύλιοι είναι περισσότερο κατανοητοί από τους μη αντιμεταθετικούς. Η αλγεβρική γεωμετρία και η αλγεβρική θεωρία αριθμών, που προσφέρουν πολλά φυσικά παραδείγματα αντιμεταθετικών δακτυλίων, έχουν οδηγήσει στην ανάπτυξη της θεωρίας των ανιμεταθετικών δακτυλίων, που ονομάζεται αντιμεταθετική άλγεβρα και αποτελεί σημαντικό τμήμα των μοντέρνων μαθηματικών. Επειδή τα τρία αυτά πεδία (αλγεβρική γεωμετρία, αλγεβρική θεωρία αριθμών και αντιμεταθετική άλγεβρα) είναι άμεσα συνδεδεμένα είναι συνήθως δύσκολη αλλά και άσκοπη η απόδοση αποτελεσμάτων σε ένα από τα πεδία. Για παράδειγμα των θεώρημα του Hilbert Nullstellensatz είναι θεμελιώδες για την αλγεβρική γεωμετρία αλλά διατυπώνεται και αποδεικνύεται με μεθόδους της αντιμεταθετικής άλγεβρας. Παρόμοια, το τελευταίο θεώρημα του Φερμά διατυπώνεται με βασική αριθμητική, κομμάτι της αντιμεταθετικής άλγεβρας αλλά η απόδειξή του απαιτεί προχωρημένα αποτελέσματα της αλγεβρικής θεωρίας αριθμών και της αλγεβρικής γεωμετρίας.
Για τον ορισμό του δακτυλίου, βασικές ιδέες και ιδιότητες, βλέπε δακτύλιος (μαθηματικά). Οι ορισμοί και οι όροι που χρησιμοποιούνται στη θεωρία δακτυλίων βρίσκονται στο γλωσσάρι της θεωρίας δακτυλίων.
Ιστορία
Η θεωρία αντιμεταθετικών δακτυλίων γεννήθηκε στην αλγεβρική θεωρία αριθμών, την αλγεβρική γεωμετρία και τη θεωρία των αναλλοίωτων. Κύριας σημασίας στην ανάπτυξη αυτών των αντικειμένων ήταν οι δακτύλιοι ακεραίων σε αριθμητικά πεδία,πεδία αλγεβρικών συναρτήσεων και οι δακτύλιοι πολυωνύμων με δύο ή παραπάνω μεταβλητές. Η θεωρία των μη αντιμεταθετικών δακτυλίων ξεκίνησε με προσπάθειες να επεκταθούν οι μιγαδικοί αριθμοί σε πολλαπλά υπερμιγαδικά συστήματα αριθμών. Η γέννηση των θεωριών των αντιμεταθετικών και μη αντιμεταθετικών δακτυλίων χρονολογείται στις αρχές του 19ου αιώνα ενώ η ωρίμανση τους στην τρίτη δεκαετία του 20ου αιώνα.
Ακριβέστερα, ο William Rowan Hamilton παρουσίασε τα quaternions (τετραδόνια) και τα biquaternions, ο James Cockle τα tessarines και τα coquaternions και ο William Kingdon Clifford ασχολήθηκε με split-biquaternions, τα οποία ονόμασε αλγεβρικούς κινητήρες. Αυτές οι μη αντιμεταθετικές άλγεβρες, και οι μη προσεταιριστικές άλγεβρες Lie, μελετήθηκαν ως μέρος της γενικής άλγεβρας προτού το αντικείμενο διαχωριστεί σε συγκεκριμένες μαθηματικές δομές. Ένα δείγμα αναδιοργάνωσης ήταν η χρήση του ευθύ αθροίσματος για την περιγραφή αλγεβρικών δομών.
Οι πολλαπλοί υπερμιγαδικοί αριθμοί αναγνωρίσθηκαν με δακτύλιους πίνακες από τους Joseph Wedderburn (1908) και Emil Artin (1928). Τα θεωρήματα δομής του Wedderburn σχηματίστηκαν για την περιγραφή αλγέβρων πεπερασμένης διάστασης πάνω από πεδίο ενώ ο Artin τα γενίκευσε σε δακτυλίους Artin.
To 1920, η Emmy Noether, σε συνεργασία με τον W. Schmeidler, δημοσίευσε μία εργασία πάνω στη θεωρία ιδεωδών στην οποία όρισαν τα αριστερά και δεξιά ιδεώδη σε ένα δακτύλιο. Τον επόμενο χρόνο δημοσίευσε μία εργασία ορόσημο με το «Idealtheorie in Ringbereichen», στην οποία ανέλυε προϋποθέσεις για αύξουσες αλυσίδες σε σχέση με (μαθηματικά ιδεώδη). Ο διακεκριμένος μαθηματικός και ειδικός στην άλγεβρα Irving Kaplansky χαρακτήρισε την εργασία «επαναστατική» [1]. Η δημοσίευσή της καθιέρωσε τον όρο « Δακτύλιος Noether» και πολλούς άλλους μαθηματικούς όρους που φέρουν το όνομα Noether.[1][2][3]
Αντιμεταθετικοί δακτύλιοι
Ένας δακτύλιος καλείται αντιμεταθετικός αν και μόνον αν ο πολλαπλασιασμός του είναι αντιμεταθετικός. Οι αντιμεταθετικοί δακτύλιοι αναπαριστούν οικεία συστήματα αριθμών και πολλοί ορισμοί των αντιμεταθετικών δακτυλίων έχουν γραφεί για την διατύπωση των ιδιοτήτων των ακεραίων. Οι αντιμεταθετικοί δακτύλιοι είναι επίσης σημαντικοί στην αλγεβρική γεωμετρία. Στη θεωρία των αντιμεταθετικών δακτυλίων οι αριθμοί συχνά αντικαθιστώνται από ιδεώδη και τον ορισμό των πρώτων ιδεωδών που αναπαριστούν τους πρώτους αριθμούς. Οι ακέραιες περιοχές, απλοί αντιμεταθετικοί δακτύλιοι όπου δύο μη μηδενικά στοιχεία δεν έχουν ποτέ γινόμενο μηδέν γενικεύουν μία άλλη ιδιότητα των ακεραίων και αποτελούν κατάλληλο πεδίο για την μελέτη της. Οι δακτύλιοι κυρίων ιδεωδών είναι ακέραιες περιοχές στις οποίες κάθε ιδεώδες παράγεται από ένα στοιχείο, που αποτελεί επίσης ιδιότητα των ακεραίων. Οι Ευκλείδειες περιοχές είναι ακέραιες περιοχές στις οποίες μπορεί να εφαρμοστεί ο αλγόριθμος του Ευκλείδη. Σημαντικά παραδείγματα των αντιμεταθετικών δακτυλίων από δακτύλιους πολυωνύμων και τους αντίστοιχους δακτύλιους πηλίκο. Συνοπτικά: Ευκλείδεια περιοχή => Δακτύλιος κυρίων ιδεωδών => μοναδική παραγοντοποίηση =>ακέραια περιοχή => αντιμεταθετικός δακτύλιος.
Αλγεβρική γεωμετρία
Η αλγεβρική γεωμετρία είναι κατά πολλούς τρόπους η κατοπτρική εικόνα της αντιμεταθετικής άλγεβρας. Ένα σχήμα κατασκευάζεται κατά μία έννοια από δακτυλίους. Ο Alexander Grothendieck έδωσε καθοριστικούς ορισμούς για τα αντικείμενα της αλγεβρικής γεωμετρίας. Όρισε το φάσμα ενός αντιμεταθετικού δακτυλίου ως το χώρο των κυρίων ιδεωδών με τοπολογία Zariski, αλλά πρόσθεσε δεμάτια δακτυλίων: σε κάθε ανοικτό κατά Zariski σύνολο αντιστοιχεί ένας αντιμεταθετικός δακτύλιος, με τη μορφή δακτυλίου « πολυωνυμικών συναρτήσεων» ορισμένες πάνω στο σύνολο. Αυτά τα αντικείμενα είναι τα «Αφινικά σχήματα»,. Κατά συνέπεια κατασκευάζεται ένα γενικό σχήμα με την συνένωση διάφορων αφινικών σχημάτων, σε αναλογία με το γεγονός ότι η συνένωση αφινικών πολλαπλοτήτων οδηγεί σε γενικές πολλαπλότητες.
Μη αντιμεταθετικοί δακτύλιοι
Οι μη αντιμεταθετικοί δακτύλιοι μοιάζουν με δακτυλίους πινάκων κατά πολλούς τρόπους. Παρόμοια με το μοντέλο της αλγεβρικής γεωμετρίας, έγιναν προσπάθειες πρόσφατα να οριστεί η μη αντιμεταθετική γεωμετρία με βάση τους μη αντιμεταθετικούς δακτυλίους. Οι μη αντιμεταθετικοί δακτύλιοι και οι προσεταιριστικές άλγεβρες (δακτύλιοι που είναι και διανυσματικοί χώροι) μελετούνται συχνά μέσω των κατηγοριών των modules τους. Ένα module πάνω από δακτύλιο είναι μία Αβελιανή ομάδα πάνω στην οποία ο δακτύλιος λειτουργεί ως δακτύλιος ενδομορφισμών, παρόμοια με τον τρόπο που τα πεδία (ή σώματα) (ακέραιες περιοχές στις οποίες κάθε μη μηδενικό στοιχείο έχει αντίστροφο) λειτουργούν πάνω από διανυσματικούς χώρους. Παραδείγματα μη αντιμεταθετικών δακτυλίων δίνονται από δακτυλίους τετραγωνικών πινάκων ή πιο γενικά από δακτυλίους ενδομορφισμών Αβελιανών ομάδων ή modules και από δακτυλίους μονοειδών.
Θεωρία Αναπαραστάσεων
Η θεωρία αναπαραστάσεων είναι ένα κλάδος των μαθηματικών που βασίζεται σε μεγάλο βαθμό στους μη αντιμεταθετικούς δακτυλίους. Μελετά αφηρημένες αλγεβρικές δομές αναπαριστώντας τα στοιχεία τους ως γραμμικούς μετασχηματισμούς διανυσματικών χώρων και μελετά modules πάνω από αυτές τις αφηρημένες αλγεβρικές δομές. Στην ουσία, η αναπαράσταση κάνει ένα αφηρημένο αντικείμενο σαφέστερο περιγράφοντας τα στοιχεία του με πίνακες και τις αλγεβρικές πράξεις πρόσθεση πινάκων και πολλαπλασιασμός πινάκων, που δεν είναι αντιμεταθετικός. Τα αλγεβρικά αντικείμενα που υπόκεινται σε τέτοια περιγραφή περιλαμβάνουν ομάδες, προσεταιριστικές άλγεβρες και άλγεβρες Lie. Το κυριότερο από αυτά ( και ιστορικά πρώτο) είναι η θεωρία αναπαραστάσεων των ομάδων, στην οποία τα στοιχεί της ομάδας αναπαρίστανται από αντιστρέψιμους πίνακες έτσι ώστε η πράξη της ομάδας να αντιστοιχίζεται στον πολλαπλασιασμό πινάκων.
Μερικά χρήσιμα θεωρήματα
Γενικά: Θεωρήματα δομής:
Διάσταση ενός ατιμεταθετικού δακτυλίου
όπου  είναι το ύψος του . Αυτό είναι ένα σημαντικό θεώρημα του Ratliff και ισχύει και το αντίστροφο.
Αν R είναι μία ακέραια περιοχή που είναι πεπερασμένα παραγόμενη k-άλγεβρα τότε η διάστασή της είναι ο βαθμός υπερβατικότητας του πεδίου των κλασμάτων πάνω από k. Αν το S είναι ακέραια επέκταση ενός αντιμεταθετικού δακτυλίου R, τότε S και R έχουν την ίδια διάσταση.
Στενά συνδεδεμένα θέματα είναι αυτά του βάθους και της καθολικής διάστασης. Γενικά, αν R είναι τοπικός δακτύλιος Noether, τότε το βάθος του R είναι μικρότερο ή ίσο της διάστασης του R. Όταν ισχύει η ισότητα ο R καλείται δακτύλιος Cohen- Macaulay. Σύμφωνα με θεώρημα του Serre ο R είναι κανονικός τοπικός δακτύλιος αν και μόνο αν έχει πεπερασμένη καθολική διάσταση και τότε η καθολική διάσταση ισούται με την διάσταση Krull του R. Η σημασία του θεωρήματος έγκειται στο γεγονός ότι η καθολική διάσταση είναι ομολογική έννοια.
Ισοδυναμία Morita
Δύο δακτύλιοι R,S θεωρούνται ισοδύναμοι κατά Morita αν και μόνο αν η κατηγορία των αριστερών modules πάνω από τον R είναι ισοδύναμη με την κατηγορία των αριστερών modules πάνω από τον S. Στην πραγματικότητα, δύο δακτύλιοι που είναι ισοδύναμοι κατά Morita πρέπει να είναι ισόμορφοι και άρα η έννοια δεν προσθέτει κάτι καινούργιο στην κατηγορία των αντιμεταθετικών δακτυλίων. Παρ' όλα αυτά, οι αντιμεταθετικοί δακτύλιοι μπορεί να είναι ισοδύναμοι κατά Morita με μη ανιμεταθετικούς δακτυλίους, οπότε η ισοδυναμία Morita είναι ευρύτερη από την ισομορφία. Η ισοδυναμία Morita είναι ιδιαίτερα σημαντική στην αλγεβρική τοπολογία και την συναρτησιακή ανάλυση.
Πεπερασμένα παραγόμενα προβολικά modules επί δακτύλιο και ομάδα Picard
Έστω R ένας αντιμεταθετικός δακτύλιος και  το σύνολο των κλάσεων ισομορφισμών των πεπερασμένα παραγόμενων προβολικών modules πάνω από το R. Έστω επίσης,  υποσύνολα που αποτελούνται από αυτά με σταθερή βαθμίδα n. (Η βαθμίδα ενός module M είναι η συνεχής συνάρτηση. )  συμβολίζεται συχνά με by Pic(R). Είναι μία Αβελιανή ομάδα που καλείται ομάδα Picard του R.[7] Αν R είναι ακέραια περιοχή με το πεδίο κλασμάτων F του R, τότε υπάρχει μοναδική ακολουθία ομάδων:[8]
όπου  ) είναι το σύνολο ων κλασματικών ιδεωδών του R. Αν R κανονική περιοχή (δηλ. , κανονικό για κάθε πρώτο ιδεώδες), τότε Pic(R) είναι ακριβώς η ομάδα διαιρέτης του R.
Για παράδειγμα, αν R είναι περιοχή κυρίων ιδεωδών, τότε η Pic(R) εξαφανίζεται. Στην αλγεβρική θεωρία αριθμών, ο R θεωρείται ότι είναι ο δακτύλιος των ακεραίων ο οποίος είναι Dedekind και γι’ αυτό κανονικός. Άρα Pic(R) είναι πεπερασμένη ομάδα (πεπερασμένoς αριθμός κλάσεων) που μετρά την απόκλιση του δακτυλίου των ακεραίων από το να είναι PID.
Επίσης μπορεί να θεωρηθεί η πλήρωση ομάδας του  . Αυτό οδηγεί στον αντιμεταθετικό δακτύλιο K0(R). Να σημειωθεί ότι K0(R) = K0(S) για δύο δακτυλίους R, S που είναι ισοδύναμοι κατά Morita.
Δομή των μη αντιμεταθετικών δακτυλίων
Η δομή ενός μη αντιμεταθετικού δακτυλίου είναι πολυπλοκότερη από αυτή ενός αντιμεταθετικού δακτυλίου. Για παράδειγμα, υπάρχουν απλοί δακτύλιοι, που περιέχουν απλά γνήσια (με δύο πλευρές) ιδεώδη, που περιέχουν απλά γνήσια αριστερά ή δεξιά ιδεώδη. Υπάρχουν πολλές αναλλοίωτες για αντιμεταθετικούς δακτυλίους, ενώ είναι δύσκολο να βρεθούν για μη αντιμεταθετικούς. Για παράδειγμα, το μηδενικό ριζικό ενός δακτυλίου, το σύνολο όλων των μηδενοδύναμων στοιχείων, μπορεί να μην είναι ιδεώδες, εκτός και αν ο δακτύλιος είναι αντιμεταθετικός. Συγκεκριμένα, το σύνολο όλων των μηδενοδύναμων στοιχείων του δακτυλίου όλων των n x n πινάκων πάνω από ένα δακτύλιο διαίρεσης, δεν δημιουργεί ποτέ ιδεώδες, ανεξαρτήτως από το δακτύλιο διαίρεσης που επιλέγεται. Υπάρχουν όμως ανάλογα του μηδενικού ριζικού, ορισμένα για μη αντιμεταθετικούς δακτυλίους, που συμπίπτουν με το μηδενικό ριζικό όταν υποτεθεί αντιμεταθετικότητα.
Η ιδέα του ριζικού Jacobson ενός δακτυλίου, δηλαδή η τομή όλων των δεξιών/αριστερών εκμηδενιστών απλών δεξιών/αριστερών modules, είναι ένα τέτοιο παράδειγμα. Το γεγονός ότι το ριζικό Jacobson radical μπορεί να θεωρηθεί ως τομή όλων των μεγίστων δεξιών/αριστερών ιδεωδών στο δακτύλιο, δείχνει πως η εσωτερική δομή του δακτυλίου φαίνεται πάνω στα modules του. Είναι επίσης γεγονός ότι η τομή όλων των μεγίστων δεξιών ιδεωδών στο δακτύλιο είναι ίδια με την τομή όλων των μεγίστων αριστερών ιδεωδών στο δακτύλιο, για όλους τους δακτυλίους, αντιμεταθετικούς ή μη αντιμεταθετικούς.
Οι μη αντιμεταθετικοί δακτύλιοι είναι ενεργό πεδίο έρευνας στα μαθηματικά λόγω της πανταχού παρουσίας του Για παράδειγμα, ο δακτύλιος των n x n πινάκων πάνω από ένα πεδίο, είναι μη αντιμεταθετικός, παρά την συχνή εμφάνιση του στη γεωμετρία, στη φυσική και πολλά κομμάτια των μαθηματικών. Πιο γενικά, οι δακτύλιοι ενδομορφισμών αβελιανών ομάδων είναι σπάνια αντιμεταθετικοί, με απλούστερο παράδειγμα αυτό του δακτυλίου ενδομορφισμών της τετραεδρικής ομάδας Klein.
Ένας από τους πιο γνωστούς μη αντιμεταθετικούς δακτυλίους είναι ο δακτύλιος διαίρεσης των quaternions.
Ο δακτύλιος συντεταγμένων μίας αλγεβρικής πολλαπλότητας
Αν Χ είναι μία αφινική αλγεβρική πολλαπλότητα, τότε το σύνολο όλων των αναλυτικών συναρτήσεων πάνω στο Χ σχηματίζει το δακτύλιο συντεταγμένων του Χ. Για μία προβολική πολλαπλότητα, υπάρχει ανάλογος δακτύλιος που καλείται ομογενής δακτυλίων συντεταγμένων. Αυτοί οι δακτύλιοι είναι στην ουσία το ίδιο πράγμα με τις πολλαπλότητες: Αντιστοιχίζονται ουσιαστικά με μοναδικό τρόπο. Αυτό φαίνεται μέσω της Nullstellensatz του Ντάβιντ Χίλμπερτ ή σχηματικές- θεωρητικές κατασκευές (δηλ. Spec και Proj).
Καρακασλί (Αγκσού)
Το Καρακασλί (επίσης, Καραγκασλί και Καράκασλι) αποτελεί χωριό και δήμο της επαρχίας Αγκσού του βορειοανατολικού Αζερμπαϊτζάν. Έχει πληθυσμό 1,458 κατοίκων.
Παραπομπές
Κατηγορία:Κατοικημένες περιοχές στην Επαρχία Αγκσού
Καμάρι Φούρνων
Το Καμάρι είναι πολύ μικρός παράλιος οικισμός των Φούρνων Κορσεών και της Περιφερειακής Ενότητας Ικαρίας, ο οποίος βρίσκεται στην ανατολική πλευρά του νησιού. Απέχει περίπου 10 χλμ. βορειοανατολικά από τη Χώρα Φούρνων ενώ ανατολικά και απέναντί του είναι η νησίδα του Αγίου Μηνά. Στην περιοχή σώζονται λείψανα αρχαίου οικισμού και τάφων. Η παραλία του είναι με άμμο και βότσαλα ενώ στο βυθό της διακρίνονται ερείπια. Στον αυλή της εκκλησίας των Ταξιαρχών υπάρχουν ραβδωτοί κίονες από γρανίτη και ορθογώνιες μαρμάρινες πλάκες. Ως ξεχωριστός οικισμός αναφέρεται επίσημα για πρώτη φορά 1991 να απογράφεται στην τότε κοινότητα Φούρνων Κορσεών. Σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών και σύμφωνα με την απογραφή του 2011 απογράφησαν 14 κάτοικοι, το 1991 ήταν 18 ενώ το 2001 ήταν 35.
Παραπομπές
Κατηγορία:Δήμος Φούρνων Κορσεών
Χατσί Καρακασλί
Το Χατσί Καρακασλί (επίσης, Χατσικαρακασλί, Αντακάρ, Αντζικαρακασλί, Γκαντζικαρακασλί, και Γκαντζυκαρακασλί) αποτελεί χωριό και δήμο της Επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 315 κατοίκων.
Παραπομπές
Κατηγορία:Κατοικημένες περιοχές στην Επαρχία Νταβάτσι Κατηγορία:Χωριά του Αζερμπαϊτζάν
Στηβ Μπάνον
Ο Στήβεν Κέβιν Μπάνον (ή Στηβ / Στιβ, αγγλικά: Steven Kevin Bannon) 27 Νοεμβρίου 1953) είναι ειδικός σύμβουλος σε θέματα διακυβέρνησης και στρατηγικής του προέδρου της Αμερικής Ντόναλντ Τραμπ, και από τις 28 Ιανουαρίου του 2017 αποτελεί τακτικό μέλος της ανωτάτης επιτροπής εθνικής ασφαλείας των ΗΠΑ. Πριν την ανάληψη αυτών των καθηκόντων, ο Μπάνον ήταν ο εκτελεστικός διευθυντής της προεδρικής εκστρατείας του Τραμπ. Πριν ασχοληθεί με την πολιτική, ήταν προεδρεύων του συμβουλίου του οργανισμού Breitbart News, ο οποίος είναι ακροδεξιός ειδησεογραφικός ιστότοπος.
Κατά την διάρκεια των δραστηριοτήτων του στην προεκλογική εκστρατεία ο Μπάνον απείχε από την ενασχόληση του με το Breitbart, και μετά την νικηφόρα έκβαση των εκλογών για την υποψηφιότητα Τραμπ και την αναβάθμιση του από τον Τραμπ σε προεδρικό σύμβουλο, παραιτήθηκε από τον ειδησεογραφικό οργανισμό. Κατά την διάρκεια της εκστρατείας, είχε χαρακτηριστεί στον τίτλο του αφιερώματος που του έγινε από τον ειδησεογραφικό οικονομικό οργανισμό Bloomberg ως ο πιο επικίνδυνος πολιτικός παράγοντας στην Αμερική, ενώ ιδιαίτερη δημοσιότητα έλαβε και η συνέντευξη του στο CNN όπου ανέφερε πως το σκότος είναι καλό και αποτελεί πραγματική δύναμη. Στα τέλη του Ιανουαρίου 2017, θεωρήθηκε ως ο ιθύνων νους του ξαφνικού προεδρικού διατάγματος του Τραμπ σχετικά με τον απαγόρευση εισόδου στις ΗΠΑ ατόμων από 7 μουσουλμανικές χώρες, ακόμα και ατόμων που είχαν διπλή υπηκοότητα ή άδεια παραμονής.
Νεαρή ηλικία
Γεννήθηκε στο Νόρφολκ της Βιρτζίνια το 1953 σε οικογένεια Ιρλανδών υποστηρικτών του Δημοκρατικού κόμματος, και ο πατέρας του ήταν τεχνικός τηλεφωνικών γραμμών. Αποφοίτησε από το Τεχνολογικό Ινστιτούτο της Βιρτζίνια το 1976 με πτυχίο στον αστικό σχεδιασμό, και διαθέτει μεταπτυχιακό τίτλο στις μελέτες εθνικής ασφαλείας από το Πανεπιστήμιο Τζώρτζταουν. Το 1985, έλαβε και μεταπτυχιακό στην διοίκηση επιχειρήσεων από την Σχολή Επιχειρήσεων του Χάρβαντ.
Τραπεζοεπενδυτής
Μετά από την αποχώρηση του από το πολεμικό ναυτικό, ο Μπάνον ξεκίνησε να εργάζεται ως τραπεζοεπενδυτής στην Goldman Sachs στο τμήμα συγχωνεύσεων και εξαγορών. Το 1990 ίδρυσε μαζί με άλλους την δική του επενδυτική τράπεζα (Bannon & Co.) με ειδίκευση στα μαζικά μέσα ενημέρωσης και ψυχαγωγίας. Κατά την περίοδο αυτή, διαπραγματεύτηκε διάφορες συμφωνίες, για μια από τις οποίες (εξαγορά της Castle Rock Entertainment από τον Τεντ Τέρνερ) έλαβε ως πληρωμή μετοχικό κεφάλαιο για 5 τηλεοπτικές σειρές ανάμεσα στις οποίες και το Seinfeld.
Το 1993, και παράλληλα με την δραστηριότητα του ως τραπεζοεπενδυτής, ανέλαβε και την θέση του διευθύνοντα για το ερευνητικό πρόγραμμα γεωεπιστημών Biosphere 2 στην Αριζόνα. Υπό την διεύθυνση του, το εγχείρημα άλλαξε κατεύθυνση από την εξερεύνηση του διαστήματος και διαστημικό αποικισμό που αρχικά είχε, προς την μόλυνση του περιβάλλοντος και την παγκόσμια υπερθέρμανση. Αποχώρησε από την θέση αυτή το 1995.
Η τράπεζα του Μπάνον εξαγοράστηκε από την γαλλική Société Générale το 1998.
Κινηματογράφος
Μετά την πληρωμή σε μετοχικό κεφάλαιο για τηλεοπτικές σειρές που είχε λάβει το 1993, ο Μπάνον ξεκίνησε να ασχολείται ενεργά με τον κινηματογράφο και τα κινηματογραφικά στούντιο του Χόλυγουντ ως εκτελεστικός παραγωγός. Παρήγαγε ή συμμετείχε στην παραγωγή συνολικά 18 ταινιών, από τον Ινδιάνο δρομέα το 1992 έως τον Τίτο το 1999.
Το 2004, ο Μπάνον δημιούργησε ντοκυμανταίρ σχετικά με την θητεία του Ρόναλντ Ρήγκαν με τίτλο In the Face of Evil. Κατά την ενασχόληση του με την παραγωγή αυτή, γνωρίστηκε με τον Άντριου Μπράιτμπαρτ ο οποίος αργότερα τον περιέγραψε ως την Λένι Ρίφενσταλ του κινήματος του Τσαγιού. Ασχολήθηκε επιπλέον με την παραγωγή και δημιουργία άλλων ντοκυμανταίρ συντηρητικού πολιτικού ενδιαφέροντος, όπως το The Undefeated (για την Σάρα Πάλιν), και το κίνημα Οκιουπάι (Occupy movement).
Κατόπιν επέκτεινε τις ασχολίες του και με τα διαδικτυακά μέσα ενημέρωσης και ψυχαγωγίας, και από το 2007 έως το 2011 ήταν πρόεδρος και γενικός διευθυντής της εταιρείας Affinity Media. Το 2012 ασχολήθηκε με την συγγραφή βιβλίου (Clinton Cash) το οποίο κατήγγειλε το ζεύγος Μπιλ και Χίλαρι Κλίντον για χρηματισμό από μεγάλες εταιρείες.
Breitbart
Ο Μπάνον υπήρξε ιδρυτικό μέλος του ειδησεογραφικού οργανισμού Breitbart, ενός ακροδεξιού  ιστότοπου, όπου σύμφωνα με το περιοδικό Time προωθεί ρατσιστικό, σεξιστικό, ξενοφοβικό και αντισημιτικό υλικό.
Τον Μάρτιο του 2012 μετά τον θάνατο του Άντριου Μπράιμπαρτ ο οποίος ήταν ο πρόεδρος του οργανισμού, ο Μπάνον έγινε ο προεδρεύων του οργανισμού. Υπό την διεύθυνση του ο οργανισμός απέκτησε ακόμα περισσότερο ακροδεξιό και υπερεθνικιστικό χαρακτήρα. Ο ίδιος χαρακτήρισε τον ιστότοπο το 2016 ως την πλατφόρμα για την εναλλακτική δεξιά, ενώ αυτοπροσδιορίζει τον εαυτό του ως πολιτικά συντηρητικό, και ανέφερε πως το Breitbart έχει ως ρόλο την αντίθεση στο πολιτικό κατεστημένο.
Προεκλογική εκστρατεία Τραμπ
μικρογραφία|300x300εσ|Ο Μπάνον (μέση της φωτογραφίας) ως προεδρικός σύμβουλος του [[Ντόναλντ Τραμπ|Τραμπ μαζί με άλλα στελέχη της προεδρικής ομάδας, κατά την διάρκεια υπογραφών προεδρικών διαταγμάτων]] Στις 17 Αυγούστου του 2016, ο Μπάνον έγινε ο εκτελεστικός διευθυντής της προεκλογικής εκστρατείας του Ντόναλντ Τραμπ, αποχωρώντας από το Breitbart.
Στις 13 Νοεμβρίου του 2016, μετά την νίκη του Τραμπ έναντι της Χίλαρι Κλίντον για το αξίωμα του προέδρου, ο Μπάνον αναβαθμίστηκε από τον Τραμπ σε ειδικό σύμβουλο στρατηγικής. Η τοποθέτηση του Μπάνον σε αυτή την θέση προκάλεσε κύμα διαμαρτυριών από οργανισμούς ανθρωπίνων δικαιωμάτων και μειονοτήτων  δεδομένου του παρελθόντος του Μπάνον στον οργανισμό Breitbart. Ωστόσο υπήρξαν και πολλά προβεβλημένα μέλη της εβραϊκής κοινότητας       τα οποία υπερασπίστηκαν τον Μπάνον στις κατηγορίες που του επισυνάφθηκαν για αντισημιτισμό. Υπήρξε η υπόθεση ωστόσο πως ο Μπάνον δεν είναι πραγματικά αντισημίτης αλλά προσπαθεί να μετατρέψει τον αμερικανικό συντηρητισμό σε ευρωπαϊκού τύπου λαϊκιστική εθνικιστική ακροδεξιά.
Στις 16 Νοεμβρίου ακολούθησε επιστολή υπογεγραμμένη από 169 Δημοκρατικούς κοινοβουλευτικούς εκπροσώπους προς τον Τραμπ ώστε να ανακαλέσει τον διορισμό αυτό λόγω του ακραίου πολιτικά χαρακτήρα του Μπάνον. Ο Μπάνον αρνήθηκε πως είναι λευκός εθνικιστής λέγοντας πως είναι οικονομικός εθνικιστής.
Στις 18 Νοεμβρίου, ανέφερε σε συνέντευξη του στο CNN πως το σκότος είναι καλό και πως αποτελεί πραγματική δύναμη, φέρνοντας ως παραδείγματα τον Ντικ Τσένεϊ, Νταρθ Βέιντερ, και τον Σατανά και πως αποτελεί πλεονέκτημα έναντι σε όσους δεν κατανοούν την χρήση του (Darkness is good: Dick Cheney. Darth Vader. Satan. That's power. It only helps us when they get it wrong. When they're blind to who we are and what we're doing)."    Η υπόθεση που έγινε από τις βρετανικές εφημερίδες Daily Mail και The Independent ήταν πως ο Μπάνον ήθελε να εξοργίσει τα φιλελεύθερα μέσα ενημέρωσης τα οποία δεν ξέρουν πως να τον αντιμετωπίσουν.
Προσωπική ζωή
Παντρεύτηκε 3 φορές με ίσο αριθμό διαζυγίων, και έχει 3 κόρες.
Του έγινε μήνυση από την 2η σύζυγο του για ενδοοικογενειακή βία καθώς και για αντισημιτικά σχόλια στις αρχές του 1996, όμως οι κατηγορίες αποσύρθηκαν καθώς η σύζυγος δεν παρουσιάστηκε στο δικαστήριο.
Εξωτερικοί σύνδεσμοι
Κατηγορία:Αμερικανοί δημοσιογράφοι Κατηγορία:Αμερικανοί πολιτικοί Κατηγορία:Αμερικανοί επιχειρηματίες Κατηγορία:Αμερικανοί χρηματιστές Κατηγορία:Αμερικανοί παραγωγοί ταινιών
Remote Control (τραγούδι, The Clash)
To Remote Control είναι τραγούδι του αγγλικού πανκ-ροκ συγκροτήματος The Clash, από το πρώτο, ομώνυμο άλμπουμ τους The Clash που βγήκε τον Απρίλιο του 1977 στη Μ. Βρετανία. Ήταν σύνθεση των Τζο Στράμερ και Μικ Τζόουνς. Κυκλοφόρησε ως 7ιντσο 45άρι (7" 45rpm single), με αριθμό καταλόγου S CBS 5293, από τη δισκογραφική εταιρία CBS (Columbia), στις 13 Μαΐου 1977. Στη β' πλευρά του σινγκλ υπήρχε μια μονοφωνική εκδοχή του τραγουδιού «London's Burning», ζωντανή εκτέλεση και διαφορετική από εκείνη στο ντεμπούτο άλμπουμ, από ντέμο που είχε ηχογραφηθεί τον Ιανουάριο του 1977 στο Ντάνσταμπλ, κοντά στο Λονδίνο. Το εξώφυλλο του σινγκλ έχει την ίδια, ασπρόμαυρη φωτογραφία (της Κέιτ Σάιμον) με το άλμπουμ The Clash, που απεικονίζει τους Πωλ Σίμονον, Τζο Στράμερ και Μικ Τζόουνς, αλλά σε γρίζο περιθώριο, αντί για πράσινο.
Θεματολογία
To «Remote Control» αναφέρεται και στιγματίζει τη δράση των διαφόρων μορφών εξουσίας του βρετανικού κατεστημένου. Γράφτηκε είτε κατά τη διάρκεια, είτε αμέσως μετά την αποτυχημένη Anarchy in the UK Tour των Sex Pistols (Δεκέμβριος 1976), στην οποία είχαν λάβει μέρος οι Clash. Το τραγούδι ήταν αντίδραση στις έξωθεν και άνωθεν επεμβάσεις από ανθρώπους της εξουσίας και των επιχειρήσεων, προκειμένου να εμποδίσουν τη συνέχιση της περιοδείας. Ο στίχος π.χ. «They had a meeting in Mayfair», αναφέρεται σε σύσκεψη των ιθυνόντων της EMI, της τότε δισκογραφικής εταιρείας των Sex Pistols, όπου αποφασίστηκε η διακοπή της υποστήριξης της τουρνέ τους. Στιχουργικά, το τραγούδι είναι από τα καλύτερα των Clash, ενώ από μουσικής απόψεως είναι ιδιαίτερα φιλόδοξο, με ενδιαφέροντες ρυθμούς στα ντραμς και εναλλαγές στα tempi.
Προβληματική κυκλοφορία
Το σινγκλ κατέχει ιδιαίτερη θέση στην ιστορία των Clash, αφού βγήκε από την εταιρεία τους ενάντια στα πλάνα που είχε το γκρουπ για τις κυκλοφορίες των 7ιντσών του. To γεγονός ήταν το πρώτο στη σειρά των μόνιμων μεταξύ τους αψιμαχιών. Το Σεπτέμβριο του 1977, μάλιστα, οι Clash έβγαλαν το σινγκλ «Complete Control» ως απάντηση και σχόλιο για την κυκλοφορία του «Remote Control» από τη CBS χωρίς τη συναίνεσή τους. Tο συγκρότημα είχε προαναγγείλει στο περιοδικό Melody Maker την κυκλοφορία του «Janie Jones» ως επόμενου σινγκλ. Η έκδοση, αντί αυτού, του «Remote Control» από την εταιρεία, έγινε αντιληπτή από το γκρουπ ως αυθαίρετη ενέργεια, που ήταν ενάντια στην καλλιτεχνική ακεραιότητά τους, θεωρώντας ότι η κίνηση της CBS ήταν σαν να τους έβαζε στην ίδια μοίρα με τα εμπορικά συγκροτήματα που οι κινήσεις τους αποφασίζονταν από τους εργοδότες τους στη δισκογραφία. Έτσι, στο συμβολικό επίπεδο το τραγούδι υπέστη μια ιδιότυπη αποκήρυξη από τους Clash. Λέγεται πως είχαν εξοργιστεί τόσο, που έφτασαν στο σημείο να τριγυρνούν στα δισκοπωλεία του Λονδίνου και να κατεβάζουν τα αντίτυπα του σινγκλ από τα ράφια.
Εξωτερικοί σύνδεσμοι
Κατηγορία:Τραγούδια του 1977 Κατηγορία:Τραγούδια των The Clash Κατηγορία:Singles του 1977 Κατηγορία:Singles της CBS Records
Μαρία Δημάδη
Η Μαρία Δημάδη (1907-1944) ήταν Ελληνίδα αντιστασιακή από το Αγρίνιο. Στη διάρκεια της Κατοχής εργαζόταν ως διερμηνέας στο γερμανικό φρουραρχείο της πόλης και γνωρίζοντας έτσι για τις κινήσεις των γερμανικών στρατευμάτων ενημέρωνε τους αντάρτες.
Εκτελέστηκε στις 31 Αυγούστου του 1944 από μέλη των Ταγμάτων Ασφαλείας, απέναντι από τις φυλακές της Αγίας Τριάδας.
Βιογραφικό
Η Μαρία Δημάδη γεννήθηκε στις 7 Μαΐου 1907 στο Αγρίνιο. Πατέρας της ήταν ο γυναικολόγος Κώστας Δημάδης και μητέρα της η Ερασμία Παναγοπούλου, κόρη του μεγαλέμπορα καπνού Παναγόπουλου. Κατά τη γερμανική κατοχή συμμετείχε αρχικά στην οργάνωση Εθνική Αλληλεγγύη, στο Αγρίνιο και στη συνέχεια το Φεβρουάριο του 1942 άρχισε να εργάζεται ως διερμηνέας στο γερμανικό φρουραρχείο της πόλης, καθώς γνώριζε άπταιστα τη γερμανική γλώσσα (όπως και τη γαλλική).
Γνωρίζοντας, λόγω της θέσης της, για τις κινήσεις των γερμανικών στρατευμάτων στην ευρύτερη περιοχή, ενημέρωνε τις δυνάμεις του ΕΛΑΣ. Έτσι το 2/39 σύνταγμα του ΕΛΑΣ, αφού ενημερώθηκε από τη Δημάδη για τις κινήσεις γερμανικών στρατευμάτων στις αρχές Ιουλίου του 1943, έστησε ενέδρα έξω από το χωριό Μυρτιά, πάνω από την λίμνη Τριχωνίδα και χτύπησε γερμανική φάλαγγα, στις 10 Ιουλίου 1943, σκοτώνοντας περισσότερους από 100 Γερμανούς στρατιώτες, στην μάχη της Μυρτιάς (ή Γουρίτσας). Η Δημάδη ενημέρωσε τον ΕΛΑΣ και για το σχέδιο των γερμανικών δυνάμεων να στραφούν προς το Καρπενήσι και να χτυπήσουν τους αντάρτες, τον Νοέμβριο του 1943. Επίσης μετά το χτύπημα του ΕΛΑΣ κατά γερμανικών στρατευμάτων στο χωριό Καινούριο, κοντά στο Αγρίνιο, στις 5 Ιουλίου 1944, κατά το οποίο σκοτώθηκαν 70 Γερμανοί στρατιώτες, ενημέρωσε τους αντάρτες ότι Γερμανοί στρατιώτες και μέλη των Ταγμάτων Ασφαλείας επρόκειτο να συλλάβουν κατοίκους του χωριού για σχέση με τους αντάρτες. Έτσι οι εν λόγω κάτοικοι πρόλαβαν να διαφύγουν και κανείς δεν συνελήφθη.
Η Δημάδη βοήθησε πολλές φορές για την αποφυλάκιση κρατουμένων μεταξύ των οποίων και μέλη της αντίστασης ενώ είχε δώσει και ειδικές άδειες σε μέλη της αντίστασης διευκολύνοντας έτσι τις κινήσεις τους.
Πηγές
Κατηγορία:Έλληνες αντιστασιακοί Κατηγορία:Μέλη του ΕΑΜ Κατηγορία:Γυναίκες στον Β' Παγκόσμιο Πόλεμο
Α.Ε. Αμπελοκήπων Δράμας
Η Αθλητική Ένωση Αμπελοκήπων Δράμας είναι ποδοσφαιρικός σύλλογος που εδρεύει στη συνοικία των Αμπελοκήπων στην πόλη της Δράμας. Έχει επίσημο έτος ίδρυσης το 1976 και χρώματα το κίτρινο και το μαύρο.
Ανήκει στην Ε.Π.Σ. Δράμας και αποτελεί μια από τις δυνάμεις του Δραμινού ποδοσφαίρου, με μεγαλύτερη διάκριση την παρουσία της στην Γ' Εθνική και Δ΄ Εθνική, όπου συνολικά μετράει 6 συμμετοχές.
Ιστορικό
Η «Αθλητική Ένωση Αμπελοκήπων» ιδρύθηκε το 1976 στην ομώνυμη συνοικία στην πόλη της Δράμας. Εντάχθηκε στην Ε.Π.Σ. Δράμας, ξεκινώντας την επίσημη αγωνιστική της δράση και το 1982 πανηγύρισε την άνοδο στην κορυφαία κατηγορία της Ε.Π.Σ. Δράμας, κατακτώντας το πρωτάθλημα Β΄ Κατηγορίας. Τα επόμενα χρόνια είχε πρωταγωνιστικό ρόλο στην Α΄ Κατηγορία και την περίοδο 1987-88 κατέκτησε το πρωτάθλημα και προκρίθηκε στους αγώνες μπαράζ ανόδου, μέσω των οποίων και εξασφάλισε την άνοδο στην Δ΄ Εθνική κατηγορία.
Στην Δ΄ Εθνική παρέμεινε για 4 σεζόν, από το 1988-89 μέχρι και το 1991-92, όποτε και υποβιβάστηκε επιστρέφοντας πάλι στα τοπικά πρωταθλήματα. Επίσης, τη σεζόν 1989-90 κατέκτησε για πρώτη φορά το κύπελλο Ε.Π.Σ. Δράμας και μοναδική έως σήμερα. Τη σεζόν 1992-93 κατέλαβε την 4η θέση στην Α΄ κατηγορία, στην οποία παρέμεινε μέχρι και τη σεζόν 1996-97 που υποβιβάστηκε, για να βρεθεί τη σεζόν 1998-99 και στη Γ΄ κατηγορία του τοπικού πρωταθλήματος, ξεκινώντας τα πέτρινα χρόνια του συλλόγου.
Το 2002-03 η Α.Ε. Αμπελοκήπων θα επανέλθει στην Β΄ κατηγορία και μόλις την πρώτη της χρονιά καταφέρνει να πάρει την 3η θέση που την οδήγησε στην Α΄ Κατηγορία μετά από 6 χρόνια απουσίας, για να υποβιβαστεί και πάλι μετά από 3 χρόνια. Το 2006-07 κατέκτησε ξανά το πρωτάθλημα στην Β΄ κατηγορία και θα επανέλθει μετά από ένα χρόνο, για να συνεχίσει να έχει παρουσίες στην Α΄ κατηγορία μέχρι και τη σεζόν 2010-11 όπου κατέκτησε για δεύτερη φορά στην ιστορία της το πρωτάθλημα μετά από 24 χρόνια και την άνοδο στην Δ΄ Εθνική.
Στην Δ΄ Εθνική τα πράγματα δεν πήγαν όπως τα είχαν σχεδιάσει οι διοικούντες της ομάδας και μετά από μερικά ατυχή αποτελέσματα η ομάδα αποσύρεται από το πρωτάθλημα της περιόδου 2011-12 για να επιστρέψει και πάλι στα τοπικά πρωταθλήματα την επόμενη χρονιά. Τη σεζόν 2013-14 η ομάδα δεν θα καταφέρει να σωθεί και έτσι θα υποβιβαστεί στην Β’ κατηγορία. Την επόμενη χρόνια, 2014-15, κατέκτησε αήττητη το πρωτάθλημα του 1ου ομίλου της Β΄ κατηγορίας αλλά τερματίζοντας στην 4η θέση της τελικής φάσης παρέμεινε στην κατηγορία.
Τη σεζόν 2016-17 κέρδισε την επάνοδο στην Α΄ Ε.Π.Σ. Δράμας και την επόμενη σώθηκε κυριολεκτικά την τελευταία αγωνιστική νικώντας με 3-1 την Δόξα Πετρούσας, υπό την τεχνική ηγεσία του Γιάννη Ιωαννίδη, ο οποίος στα μέσα της σεζόν αντικατέστησε τον Βασίλη Σαρακασίδη. Τη σεζόν 2018-19 η Α.Ε. Αμπελοκήπων κυνηγούσε για μεγάλο χρονικό διάστημα τον Πανδραμαϊκό στη διεκδίκηση του πρωταθλήματος, καταλαμβάνοντας εν τέλει την 4η θέση. Την σεζόν 2019-20 οι Αμπελόκηποι βρίσκονταν αήττητοι στην 1η θέση της βαθμολογίας, 7 αγωνιστικές πριν την λήξη του πρωταθλήματος και 8 βαθμούς διαφορά απο την 2η ΔΟΞΑ Βώλακα. Παρόλα αυτά, εξαιτίας της πανδημίας του κορονοϊού, το πρωτάθλημα έληξε και η ομάδα πανηγύρισε την άνοδο στην Γ' Εθνική. Στις 17 Ιουνίου, έπειτα από κλήρωση μεταξύ της ομάδας της Α.Ε. Αμπελοκήπων και του Α.Ο. Πανδραμαϊκού, οι "κιτρινόμαυροι" κατέκτησαν και το κύπελλο και ανακηρύχθηκαν νταμπλούχοι. Την επόμενη χρονιά αγωνίστηκε στην Γ' Εθνική, εκεί όπου τερμάτισε στην 13η θέση με 17 βαθμούς (5 νίκες, 2 ισοπαλίες, 8 ήττες) και υποβιβάστηκε στα τοπικά πρωταθλήματα
Παραπομπές
Κατηγορία:Αθλητικοί σύλλογοι Δράμας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1976 Κατηγορία:Ιδρύσεις ποδοσφαιρικών ομάδων το 1976
Φραγκίσκος της Βαυαρίας (1875-1957)
Ο Φραγκίσκος (γερμ. Franz, 10 Οκτωβρίου 1875 – 25 Ιανουαρίου 1957) από τον Οίκο του Βίττελσμπαχ ήταν πρίγκιπας της Βαυαρίας.
Βιογραφία
Ο Φραγκίσκος Μαρία Λεοπόλδος γεννήθηκε στο Ανάκτορο Λόιτστετεν στο Στάρνμπεργκ της Βαυαρίας και ήταν ο τρίτος γιος του Λουδοβίκου Γ΄ της Βαυαρίας και της Μαρίας-Θηρεσίας των Αψβούργων-Λωρραίνης, κόρης του Φερδινάνδου Καρόλου Βίκτωρα της Αυστρίας-Έστε, Πρίγκηπα της Μόντενα.
Οικογένεια
Το 1912 νυμφεύτηκε την Ισαβέλλα Αντωνία του Κρόυ, κόρη του Καρόλου Αλφρέδου του Κρόυ, και είχε τέκνα:
Πηγές
Κατηγορία:Οίκος του Βίττελσμπαχ
JFK, η Ιστορία που Χαράχτηκε στη Μνήμη μας
Η ταινία JFK, η Ιστορία που Χαράχτηκε στη Μνήμη μας είναι Αμερικανικό πολιτικό θρίλερ του 1991 σε σκηνοθεσία του Όλιβερ Στόουν. Το σενάριο προσαρμόστηκε από τον Στόουν και τον Ζάκαρι Σκλαρ από τα βιβλία Στο μονοπάτι των δολοφόνων του Τζιμ Γκάρισον και Διασταυρούμενα Πυρά: Η σκευωρία που σκότωσε τον Κένεντι του Τζιμ Μαρς.
Η ταινία εξετάζει τα γεγονότα που οδήγησαν στη δολοφονία του προέδρου των Ηνωμένων Πολιτειών Τζον Φιτζέραλντ Κένεντι και φέρεται να υιοθετεί την άποψη του πρώην εισαγγελέα της Νέας Ορλεάνης, Τζιμ Γκάρισον (Κέβιν Κόστνερ). Ο Γκάρισον υπέβαλε κατηγορίες εναντίον του επιχειρηματία της Νέας Ορλεάνης Κλέι Σόου (Τόμι Λι Τζόουνς) για την υποτιθέμενη συμμετοχή του σε συνωμοσία για την δολοφονία του Πρόεδρου των ΗΠΑ, για την οποία ο Λι Χάρβεϊ Όσβαλντ (Γκάρι Όλντμαν) βρέθηκε υπεύθυνος βάσει του πορίσματος στο οποίο κατέληξε η Επιτροπή Γουώρεν. Ο Όλιβερ Στόουν περιέγραψε αυτήν την ταινία ως «αντι-μύθο» στον «μυθοπλαστικό μύθο» της Επιτροπής Γουώρεν.
Πλοκή
240px|thumb|Η στιγμή που ο [[Τζακ Ρούμπι πυροβολεί θανάσιμα τον Λι Χάρβεϊ Όσβαλντ]] Η ταινία ξεκινά με την παράθεση ειδησεογραφικού υλικού. Στο ειδησεογραφικό υλικό περιλαμβάνεται η αποχαιρετιστήρια ομιλία του 1961 του απερχομένου Προέδρου Ντουάιτ Αϊζενχάουερ, στην οποία προειδοποιεί για τη δημιουργία του «στρατιωτικού-βιομηχανικού συγκροτήματος». Ακολουθεί μια σύνοψη των πεπραγμένων της προεδρικής θητείας του Τζον Φ. Κένεντι, δίνοντας έμφαση στα γεγονότα που, στο σενάριο του Στόουν, θα οδηγούσαν στη δολοφονία του. Αυτό οδηγεί στην αναπαράσταση της δολοφονίας στις 22 Νοεμβρίου 1963. Ο Εισαγγελέας της Νέας Ορλεάνης, Τζιμ Γκάρισον, μαθαίνει στη συνέχεια για πιθανή εμπλοκή κατοίκων της Νέας Ορλεάνης με την δολοφονία του Κένεντι. Ο Γκάρισον και η ομάδα του ερευνούν διάφορους πιθανούς συνωμότες, συμπεριλαμβανομένου του ιδιώτη πιλότου Ντέιβιντ Φέρι, αλλά αναγκάζονται να εγκαταλείψουν τις έρευνες αφού η ομοσπονδιακή κυβέρνηση ανέλαβε επίσημα την έρευνα με τη δημιουργία της Επιτροπής Γουώρεν. Ο βασικός ύποπτος για την δολοφονία του Κένεντι, Λι Χάρβεϊ Όσβαλντ δολοφονείται από τον Τζακ Ρούμπι και ο Γκάρισον κλείνει την έρευνα.